**Gyöngyös Város Önkormányzata Képviselő-testületének**

**30/2015. (VI.26.) önkormányzati rendelete**

**az építészeti örökség, a városképi jelentőségű épületek és a helyi védelem alatt álló természeti értékek fenntartásának támogatásáról\***

**Gyöngyös Város Önkormányzata Képviselő-testülete a Magyarország Alaptörvénye 32. cikk (2) bekezdésében, valamint az épített környezet alakításáról és védelméről szóló 1997. évi LXXVIII. törvény (továbbiakban: Étv.) 62. § (6) bekezdésében kapott felhatalmazás alapján, az Étv. 57. § (2) és (3) bekezdéseivel összhangban, a következő rendeletet alkotja.**

**Általános rendelkezések**

**A rendelet hatálya**

**1. §**

**(1) A rendelet hatálya Gyöngyös város közigazgatási területén lévő**

1. **országos építészeti örökségre (műemlékek, műemléki környezetek);**
2. **helyi építészeti örökségre (helyi védelem alatt álló ingatlanok);**
3. **városképi jelentőségű ingatlanokra (az országos főutak mentén fekvő belterületi ingatlanok, a városszerkezeti jelentőségű területen elhelyezkedő nem védett ingatlanok, a nem védett területen lévő belterületi sarokingatlanok);**
4. **helyi védelem alatt álló természeti értékekre;**

**valamint azok tulajdonosaira (kezelőire) és használóira (üzemeltetőre, bérlőre) terjed ki.**

**A támogatás rendszere**

**2. §**

1. **Az 1. § szerinti, országos vagy helyi védelem alatt álló, illetve városképi jelentőségű objektumok fenntartásához, felújításához, a természeti értékek kezeléséhez a tulajdonos vagy használó az Önkormányzat anyagi támogatását kezdeményezheti.**
2. **A Képviselő-testület a költségvetési rendeletben – a pénzügyi lehetőségek függvényében – az (1) bekezdésben meghatározott célok támogatására keretet biztosít. A keret felhasználására a Főépítész tesz javaslatot, a támogatás mértékéről a településfejlesztési ügyekben illetékes bizottság dönt.**
3. **A költségvetésből vissza nem térítendő támogatás adható, melynek mértéke nem haladhatja meg a teljes kivitelezési költség 30%-át, illetve lakóingatlan, közhasznú szervezetek, valamint egyházak tulajdonában lévő, alaptevékenységüket szolgáló ingatlan esetében 70%-át.**

**- 2 -**

1. **A támogatás pályázat útján igényelhető. A pályázatot évente egyszer, az éves költségvetés jóváhagyását követően, a településfejlesztési ügyekben illetékes bizottság írja ki. A pályázatot a Főépítészhez kell benyújtani. A pályázatok benyújtása tárgyév szeptember 30-ig folyamatosan történhet. A támogatást az épület, építmény tulajdonosa (közös tulajdon esetén a társtulajdonos hozzájárulásával), használója (a tulajdonos hozzájárulásával) igényelheti.**
2. **Az elbírálásnál előnyben részesül:**
3. **a helyi védelem alatt álló, vagy városképi jelentőségű épület felújítása;**
4. **lakás céljára szolgáló, zártsorú épületek esetében a védelemre érdemes főhomlokzat felújítása**
5. **a város védett területén fekvő pince, illetve borház felújítása (pl. homlokzati megjelenés, homlokzati nyílászárók)**
6. **nagy közönségforgalmat bonyolító épületek (pl. kereskedelmi, szolgáltató épület stb.) védelemre érdemes homlokzatának felújítása, belső terek rehabilitációját igénylő, de az eredeti állapotot tükröző rekonstrukciója;**
7. **az a pályázó, aki igazolt módon legalább a támogatásra irányuló kérelem benyújtásakor esedékes építményadó összegét elérő mértékű felújítási, karbantartási munkát kíván elvégezni az ingatlanon.**
8. **Nem nyújtható támogatás annak, aki a védett ingatlan után kivetett építményadó alanya, az építményadót az esedékesség időpontjáig maradéktalanul megfizette, egyéb helyi adótartozása – ideértve a pótlékot is – nincs.**
9. **Támogatás még el nem végzett munkálatokra ítélhető meg.**
10. **A pályázatok tartalmi követelményei:**
11. **a pályázó adatai (név, lakcím/székhely, telefonszám, adószám, számlaszám),**
12. **tulajdonosi hozzájárulás (használó esetén), társtulajdonosi hozzájárulás (közös tulajdon esetén),**
13. **a pályázat tárgyának adatai (a felújítandó épület, építmény vagy a kezelendő természeti érték pontos megnevezése, címe, helyrajzi száma, történetének, állapotának rövid leírása)**
14. **fotók a munka elvégzését megelőző állapotról,**
15. **felújítási, korszerűsítési tervek rajzi és szöveges formában, építési vagy örökségvédelmi engedélyhez kötött munka esetén építész tervdokumentáció és műszaki leírás a tervezett munkálatokról.**
16. **az előirányzott költségek bemutatása az elvégzendő munkák függvényében (költségvetés, kivitelezői ajánlat vagy tervezői becslés),**
17. **a munka elkészültének tervezett határideje,**
18. **az igényelt támogatás összege, megjelölve a saját erőből elvégzendő munkák értékét,**
19. **a pénzösszeg felhasználásának tervezett módja és határideje,**
20. **magánszemély részéről nyilatkozat, társasház, vállalkozás vagy közület részéről banki igazolás arra vonatkozóan, hogy a pályázónak a kivitelezéshez szükséges önerő rendelkezésére áll;**
21. **igazolás arról, hogy a pályázónak helyi adó tartozása nem áll fenn.**

**- 3 -**

1. **A pályázatokat a Főépítész előterjesztésében a településfejlesztési ügyekben illetékes bizottság bírálja el, valamint dönt a támogatás mértékéről, elsősorban műszaki indokoltság alapján.**
2. **A támogatást elnyert pályázókkal a Polgármester támogatási szerződést köt, melynek tartalmaznia kell:**
3. **a támogatás nyertesének megnevezése, lakcíme, székhelye, adóazonosítója,**
4. **a támogatott számlaszáma vagy címe (ahová a támogatás utalható),**
5. **a támogatási döntésről szóló határozat száma, a támogatás összege,**
6. **a felhasználás feltételei és határideje,**
7. **a munkálatok szakszerűségére, műszaki ellenőrzésére vonatkozó szabályok,**
8. **az elvégzett munka átvételének módja,**
9. **a felmerült költségekről szóló számlák kollaudálásának menete.**
10. **Építési vagy örökségvédelmi engedélyhez kötött munka esetén a támogatási szerződés aláírásának feltétele az engedély jogerőre emelkedése. A jogerős engedély és építészeti tervmásolatát a támogatási szerződés megkötéséig be kell nyújtani, a szerződés mellékletét kell képeznie.**
11. **A támogatás abban az esetben folyósítható, ha a pályázatban szereplő támogatott munkarész(ek) elkészült(ek).**
12. **A pályázat megvalósulásának műszaki tartalmára vonatkozó ellenőrzési feladatokat a Városfejlesztési és Városüzemeltetési Igazgatóság végzi. A munkálatok befejezésekor a műszaki ellenőr nyilatkozik a munka elkészültéről, és igazolja a támogatás célnak megfelelő felhasználását.**
13. **A felújítási, illetve karbantartási munka megítélése szempontjából a számvitelről szóló 2000. évi C. törvény rendelkezései az irányadók.**

**Záró rendelkezések**

**7. §**

1. **Ez a rendelet a 2015. július 1-jén lép hatályba.**
2. **Hatályát veszti Gyöngyös Város Önkormányzata Képviselő-testületének az épített és a természeti környezet helyi védelméről szóló 13/2012.(III.30.) önkormányzati rendeletének 5. § és 5/A. §-a.**

**Gyöngyös, 2015. június 23.**

 **Hiesz György Dr. Kozma Katalin**

 **polgármester jegyző**

**\* *A Képviselő-testület a rendeletet 2015. június 25-i ülésén fogadta el.***